Fedusa dank sy hoof af oor transaksie | Netwerk24
5 transitorowers by polisielid se huis doodgeskiet
Vyf transitorowers is Woensdagoggend doodgeskiet kort nadat hulle op 'n G4S-geldwa in Dawn Park, Boksburg, toegeslaan en weggekom het met 'n groot bedrag geld.
'n Voormalige beroepsrugbyspeler van Springs aan die Gautengse Oos-Rand is Dinsdagaand deur Wes-Kaapse speurders wat die moord van lt.kol. Charl Kinnear (52) ondersoek, vir ondervraging ingeneem.
R250 000-beloning vir inligting oor Polokwane-moorde
Die polisie in Limpopo het 'n beloning van R250 000 uitgeloof vir enigiemand wat inligting het oor waar 'n Zimbabwiër is wat glo betrokke is by die moorde op 'n sakevrou en haar ma van Polokwane.
Rohit blink ná Quinny vroeg stap
Rohit Sharma het met sy 80 lopies net kort gedraai van sy 5 000ste lopie in die Indiese Premierliga (IPL), maar dit was genoeg om die Mumbai Indians teen die Kolkata Knight Riders terug op die wenpad te plaas.
WP se o.21-span kan vroeg 'wraak' neem
Al die wedstryde in die nasionale o.21-rugbyreeks, wat vroeg Oktober begin, sal op Ellispark in Johannesburg beslis word.
Hooper sal Wallabies in sy 100ste toets lei
Michael Hooper lei die Wallabies aanstaande maand in sy 100ste rugbytoets nadat die nuwe Australiese afrigter, Dave Rennie, Woensdag aangekondig het dat die 28-jarige die kapteinskap sal behou dié seisoen.
Te midde van Eskom se gesukkel om van dag tot dag genoeg krag te lewer, is daar wel ook ligpunte, blyk uit 'n paneelbespreking Woensdag van Futuregrowth.
Jan Taks nou op Gupta-firma se spoor
Die Suid-Afrikaanse Inkomstediens (SAID) wil niks meer sê oor die jongste berigte oor die omstrede Gupta-familie se belastingsake nie.
GPI se herskikking ly onder pandemie
Die regering se Covid-19-inperking het 'n effense rem geplaas op die bemagtigingsgroep Grand Parade Investments se poging om homself te herskik.
Wêreld het geen erg in Trump se 'alliansie teen China' nie
Pres. Donald Trump van die VSA se pogings om 'n "alliansie teen China" op die been te bring, sal nooit slaag nie omdat dié land 'n sleutelrol in die wêreldekonomie speel, skryf Gert Grobler.
Resensie: Paniek laai op in 'Ter nagedagtenis'
Ter nagedagtenis is 'n spanningsprent in die ware sin van die woord. Dit is 'n bestiering dat dit 'n kort prent is, want jou senuwees gaan dit dalk net nie hou nie.
Sy is die skrywer van niefiksie-boeke oor misdaad en sielkunde, maar as ouma van twee kleinkinders verskyn die joernalis Carla van der Spuy se eerste kinderboek eersdaags.
'n Tucson vir die toekoms
Jy sal nog so 'n jaar moet wag, maar dit behoort die moeite werd te wees as ons net na die foto's kyk van Hyundai se nuwe Tucson wat hy pas uitgereik het.
Wie ken dié model?
Ek wil hoor of een van die lesers my nie kan help om hierdie ou voertuig te identifiseer wat destyds aan my oupagrootjie behoort het nie.
Fedusa dank sy hoof af oor transaksie
Deur Jan Cronjé, Fin24 20 Mei 2019 10:28
Dennis George, wat al van Februarie af geskors is, is Vrydag deur die vakbondfederasie Fedusa oor die transaksie met die genoteerde tegnologiemaatskappy Ayo se aandele afgedank.
Dennis George, voormalige sekretaris-generaal van Fedusa. Foto: Craig Nieuwenhuizen
George sê in reaksie op sy afdanking hy glo daar is steeds voordele vir Fedusa om die aandele in Ayo op te neem.
Fedusa se nasionale uitvoerende raad het besluit om George af te dank ná 'n vergadering wat plaasgevind het om die aanbevelinge te oorweeg oor 'n interne ondersoek oor George en die aandele in Ayo.
Die raad het "eenparig besluit om George af te dank gegrond op die bevindinge van ernstige wangedrag".
George sê Maandagoggend in 'n verklaring die vakbondfederasie kan steeds die 11 miljoen Ayo-aandele opneem wat in 'n maatskappy genaamd Difeme gehou word.
George is die enigste direkteur van Difeme, toon die registrateur van maatskappye se inligting.
Die aandele is sowat R120 miljoen werd.
George sê die aandele is in 'n maatskappy geplaas omdat Fedusa nie 'n beleggingsmaatskappy het om dit in te hou nie. Hy ontken dat hy van voorneme was om persoonlik voordeel te trek uit die aandele.
"My motivering was eenvoudig dat die aandele Fedusa se affiliale sal help om werkers se betrokkenheid in die ekonomie te bou en dat die affiliale finansieel versterk sal word en dat werkers verteenwoordiging op die direksie van die grootste swart ITK-maatskappy in die land kry," sê hy.
Lees ook: Fedusa ondersoek grootbaas oor Ayo-belegging
Volgens hom word misleidende inligting oor sy rol in die transaksie versprei. Hy sê hy was net 'n fasiliteerder in die transaksie.
Fedusa het voorheen ontken hy het 'n mandaat verskaf dat die aandele gekoop moet word.
George is 'n nie-uitvoerende direkteur in Ayo se direksie.
Die finansiering wat Ayo van die Openbare Beleggingskorporasie (OBK) gekry het, word die afgelope maande by die kommissie van ondersoek oor die OBK bekyk.
Die kommissie ondersoek beweringe van misdrywe by die batebestuurder wat R2 200 miljard se beleggings namens staatsamptenare se pensioenfonds bestuur.
Die OKB het R4,3 miljard in Ayo belê toe hy genoteer het deur 29% van sy aandele te koop. Dit het die maatskappy op R14,8 miljard waardeer.
Die aandeelprys het sedertdien gedaal van die prys waarteen dit genoteer het van R43 per aandeel tot R10,99 per aandeel.
Ayo se voormalige beleggingshoof Abdul Malick Salie het verlede week getuig dat die maatskappy se waardasie dit laat voorkom het of hy meer werd is voor sy notering. - Fin24
Meer oor: Fedusa | Openbare Beleggingskorporasie (Obk) | Ayo | Dennis George | Bedrog | Vakbonde | Obk-Ondersoek | Korrupsie